sukhrobnurali/uzbek-legal-corpus huggingface dataset:
“Hayvonot dunyosini muhofaza qilish va undan foydalanish toʻgʻrisida”gi Oʻzbekiston Respublikasi Qonunining 43-moddasiga qoʻshimcha va oʻzgartirish kiritish haqida
(law, 2023-09-07)

Mamlakatimizda atrof-muhitni muhofaza qilish, ekologik vaziyatni yaxshilash, shuningdek bioxilmaxillikni saqlash hamda undan foydalanish boʻyicha amalga oshirilayotgan chora-tadbirlar yovvoyi hayvonlarning tabiiy zotga oid turlarining, ayniqsa, kamyob va yoʻqolib ketish xavfi ostida turgan turlarining barqaror yashash sharoitlarini taʼminlash hamda saqlab qolish uchun asos boʻlib xizmat qilmoqda. Shu bilan birga yirtqich va zaharli yovvoyi hayvonlarni yarim erkin sharoitlarda yoki tutqunlikda saqlash, ulardan tijorat maqsadlarida foydalanish, ularni jamoat joylarida sayr qildirishning turli hodisalarga olib kelishi hollari uchrayotganligi aholining hayoti va sogʻligʻini muhofaza qilish maqsadida qonun hujjatlarini takomillashtirishni talab etmoqda. Shu munosabat bilan yovvoyi hayvonlarni saqlashni tartibga solish maqsadida “Hayvonot dunyosini muhofaza qilish va undan foydalanish toʻgʻrisida”gi Oʻzbekiston Respublikasi Qonunida jismoniy shaxslar tomonidan saqlanishi taqiqlangan yovvoyi hayvonlarning roʻyxatini, shuningdek mazkur roʻyxatga kiritilgan yovvoyi hayvonlarni yuridik shaxslar tomonidan saqlash tartibini belgilash Oʻzbekiston Respublikasi Vazirlar Mahkamasining zimmasiga yuklatilmoqda. Ushbu Qonun yovvoyi hayvonlarni saqlash hamda ulardan turli maqsadlarda foydalanish bilan bogʻliq hollarda aholining hayoti va sogʻligʻini muhofaza qilishga, shuningdek vakolatli davlat organining ushbu yoʻnalishdagi javobgarligini oshirishga xizmat qiladi. 1-modda. Oʻzbekiston Respublikasining 1997-yil 26-dekabrda qabul qilingan “Hayvonot dunyosini muhofaza qilish va undan foydalanish toʻgʻrisida”gi 545–I-sonli Qonunining (Oʻzbekiston Respublikasining 2016-yil 19-sentabrda qabul qilingan OʻRQ-408-sonli Qonuni tahririda) (Oʻzbekiston Respublikasi Oliy Majlisi palatalarining Axborotnomasi, 2016-yil, № 9, 273-modda; 2017-yil, № 9, 510-modda; 2018-yil, № 4, 224-modda; 2019-yil, № 1, 1-modda, № 8, 470-modda; 2020-yil, № 7, 447-modda; 2021-yil, 4-songa ilova; 2022-yil, № 5, 466-modda, № 6, 570-modda) 43-moddasiga quyidagi qoʻshimcha va oʻzgartirish kiritilsin: quyidagi mazmundagi beshinchi qism bilan toʻldirilsin: “Jismoniy shaxslar tomonidan yarim erkin sharoitlarda, sunʼiy yaratilgan yashash muhitida yoki tutqunlikda saqlanishi taqiqlangan yovvoyi hayvonlarning roʻyxati, shuningdek mazkur roʻyxatga kiritilgan yovvoyi hayvonlarni yuridik shaxslar tomonidan saqlash tartibi Oʻzbekiston Respublikasi Vazirlar Mahkamasi tomonidan belgilanadi”; beshinchi qism oltinchi qism deb hisoblansin. 2-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; respublika ijro etuvchi hokimiyat organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin; ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 3-modda. Ushbu Qonun rasmiy eʼlon qilingan kundan eʼtiboran kuchga kiradi.
Axborot-kommunikatsiya texnologiyalari sohasidagi xizmatlar turlari roʻyxatini tasdiqlash toʻgʻrisida
(resolution, 2023-09-04)

Oʻzbekiston Respublikasi Prezidentining “Tadbirkorlik subyektlarini toifalarga ajratish mezonlari hamda soliq siyosati va soliq maʼmuriyatchiligini yanada takomillashtirish chora-tadbirlari toʻgʻrisida” 2023-yil 10-fevraldagi PF-21-son Farmoni ijrosini taʼminlash, shuningdek, axborot-kommunikatsiya texnologiyalari sohasidagi xizmatlar turlarini aniq belgilash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Tadbirkorlik subyektlarini toifalarga ajratish mezonlari hamda soliq siyosati va soliq maʼmuriyatchiligini yanada takomillashtirish chora-tadbirlari toʻgʻrisida” 2023-yil 10-fevraldagi PF-21-son Farmonida axborot-kommunikatsiya texnologiyalari sohasidagi xizmatlar turlarini aniq belgilash nazarda tutilganligi maʼlumot uchun qabul qilinsin. 2. Axborot-kommunikatsiya texnologiyalari sohasidagi xizmatlar turlari roʻyxati 1-ilovaga muvofiq tasdiqlansin. 3. Vazirlar Mahkamasining 2021-yil 28-apreldagi 249-son qarori bilan tasdiqlangan Mahsulotlar (tovar va xizmatlar) yagona elektron milliy katalogiga 2-ilovaga muvofiq oʻzgartirish va qoʻshimcha kiritilsin. 4. Mazkur qarorning bajarilishini nazorat qilish Oʻzbekiston Respublikasi raqamli texnologiyalar vaziri Sh.X. Shermatov hamda Oʻzbekiston Respublikasi Vazirlar Mahkamasi huzuridagi Soliq qoʻmitasi raisi Sh.D. Kudbiyev zimmasiga yuklansin. 1. 930-pozitsiyaning “Sinf tavsifi” ustunidagi “Telekommunikatsiya xizmatlari” soʻzlari “Telekommunikatsiya xizmatlari***” soʻzlari bilan almashtirilsin. 2. 931-pozitsiyaning “Sinf tavsifi” ustunidagi “Dasturlash xizmatlari” soʻzlari “Dasturiy apparat komplekslari, axborot va boshqaruv tizimlari, dasturiy taʼminotni ishlab chiqish, loyihalashtirish, koʻmaklashish va texnik qoʻllab-quvvatlash xizmatlari, ushbu sohadagi boshqa xizmatlar***” soʻzlari bilan almashtirilsin. 3. 932-pozitsiyaning “Sinf tavsifi” ustunidagi “Axborot sohasidagi xizmatlar” soʻzlari “Axborot va maʼlumotlar bilan ishlash xizmatlari***” soʻzlari bilan almashtirilsin. 4. 934-pozitsiyaning “Sinf tavsifi” ustunidagi “Axborot tizimlarini, tarmoqlarni xizmat koʻrsatish va boshqarish” soʻzlari “Axborot-kommunikatsiya texnologiyalari sohasidagi boshqa xizmatlar***” soʻzlari bilan almashtirilsin. 5. 935-pozitsiya chiqarib tashlansin. 6. Izoh quyidagi mazmundagi uchinchi xatboshi bilan toʻldirilsin: “*** Axborot-kommunikatsiya texnologiyalari sohasidagi xizmatlar”.
Toʻqimachilik sanoatini moliyaviy qoʻllab-quvvatlash boʻyicha qoʻshimcha chora-tadbirlar toʻgʻrisida
(decree, 2023-09-02)

Toʻqimachilik sanoati korxonalarining mavjud imkoniyatlarini toʻliq safarbar etish, ularning eksport salohiyatini yanada oshirish maqsadida: 1. Gazlama, trikotaj mato va tayyor tikuv-trikotaj mahsulotlarini eksport qiluvchi korxonalarni revolver kreditlash asosida aylanma mablagʻ bilan taʼminlash uchun Eksportni qoʻllab-quvvatlash jamgʻarmasiga buyurtmalarga asosan 2023-yilda Tiklanish va taraqqiyot jamgʻarmasidan qoʻshimcha 50 million AQSh dollari 2026-yil 1-yanvarga qadar qaytarish sharti bilan yillik 4 foiz stavkada ajratilsin. 2. Oʻzbekiston Respublikasi Prezidentining 2023-yil 10-yanvardagi “Paxta-toʻqimachilik klasterlari faoliyatini qoʻllab-quvvatlash, toʻqimachilik va tikuv-trikotaj sanoatini tubdan isloh qilish hamda sohaning eksport salohiyatini yanada oshirish chora-tadbirlari toʻgʻrisida”gi PF-2-son Farmoniga ilovaga muvofiq oʻzgartirishlar kiritilsin. 3. Mazkur Farmonning ijrosini nazorat qilish Bosh vazir oʻrinbosari J.A. Xodjayev zimmasiga yuklansin. 2-bandining “a” kichik bandida: ikkinchi xatboshidagi “2023-yilda 50 million AQSh dollari va 2024-yilda 150 million AQSh dollari miqdoridagi mablagʻlar 2026-yil 1-yanvarga qadar qaytarish sharti bilan yillik 4 foiz stavkada” soʻzlari “2023-yilda 100 million AQSh dollari va 2024-yilda 150 million AQSh dollari miqdoridagi mablagʻlar 2024-yil avgustdan boshlab 2026-yil 1-yanvarga qadar qaytarish sharti bilan yillik 4 foiz stavkada” soʻzlari bilan almashtirilsin; uchinchi xatboshidagi “100” raqami “50” raqamiga almashtirilsin.
Fuqarolarni roʻyxatga qoʻyish tartibini takomillashtirish munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida
(resolution, 2023-09-02)

Turar joy obyektlarining toifasi oʻzgargan yoki ular buzilgan taqdirda, ushbu joylarda doimiy yoki vaqtincha roʻyxatda turuvchi fuqarolarni boshqa joyga roʻyxatga qoʻyish tartibini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga quyidagilarni nazarda tutuvchi oʻzgartirish va qoʻshimchalar kiritilsin: turar joydan noturar joyga oʻzgartirilayotgan obyekt kadastr organlarida qayta roʻyxatdan oʻtkazilgunga qadar mazkur obyektda doimiy va vaqtinchalik roʻyxatda turgan barcha fuqarolarni roʻyxatdan chiqarish; turar joydan noturar joyga oʻzgartirilayotgan obyektda doimiy va vaqtincha roʻyxatda turuvchi fuqarolar mavjud yoki mavjud emasligi toʻgʻrisidagi maʼlumotlarni “Raqamli hukumat” tizimi idoralararo integratsiyalashuv platformasi orqali olish; obyektning ixtisoslashishini oʻzgartirish boʻyicha ruxsatnomaga oʻzgartirilgan obyektga biriktirilgan yer uchastkasining chegara sxemasini ilova qilish. 2. Qurilish va uy-joy kommunal xoʻjaligi vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi qurilish va uy-joy kommunal xoʻjaligi vaziri B.I. Zakirov zimmasiga yuklansin. 1. Vazirlar Mahkamasining 2022-yil 20-apreldagi 200-son qarori bilan tasdiqlangan Bino va inshootlarning ixtisoslashishini oʻzgartirish, qayta qurish, rekonstruksiya qilish hamda oʻz hududida qoʻshimcha bino va inshootlarni qurishni loyihalashtirishga ruxsatnoma berish boʻyicha davlat xizmatlari koʻrsatishning maʼmuriy reglamentida: a) 3-ilova matni quyidagi tahrirda bayon etilsin: b) 4-ilova matni quyidagi tahrirda bayon etilsin: 2. Vazirlar Mahkamasining 2020-yil 2-sentabrdagi 535-son qarori bilan tasdiqlangan Koʻchmas mulkka boʻlgan huquqlarni davlat roʻyxatidan oʻtkazish boʻyicha davlat xizmatlari koʻrsatishning maʼmuriy reglamentining 15-bandida: a) quyidagi mazmundagi uchinchi xatboshi bilan toʻldirilsin: “turar joydan noturar joyga oʻzgartirilayotgan obyektda doimiy va vaqtincha roʻyxatda turuvchi fuqarolar mavjud yoki mavjud emasligi toʻgʻrisidagi maʼlumotlarni “Raqamli hukumat” tizimi idoralararo integratsiyalashuv platformasi orqali oladi”; b) uchinchi va yettinchi xatboshilar tegishlicha toʻrtinchi va sakkizinchi xatboshilar deb hisoblansin.
Oʻzbekiston Respublikasining Davlat chegarasidan oʻtish punktlarida tibbiy nazorat (sanitariya nazorati) toʻgʻrisidagi nizomni oʻz kuchini yoʻqotgan deb topish toʻgʻrisida
(order, 2023-08-29)

Oʻzbekiston Respublikasi Vazirlar Mahkamasining 2019-yil 18-noyabrdagi 912-son “Oʻzbekiston Respublikasining Davlat chegarasi orqali oʻtkazish punktlarida chegara, bojxona, sanitariya-karantin, fitosanitariya va veterinariya nazoratini tashkil etish tartibini yanada takomillashtirish toʻgʻrisida”gi qaroriga muvofiq buyuraman: 1. Oʻzbekiston Respublikasi Sogʻliqni saqlash vazirligi tomonidan 1999-yil 10-aprelda 012-2/308-son bilan tasdiqlangan Oʻzbekiston Respublikasining Davlat chegarasidan oʻtish punktlarida tibbiy nazorat (sanitariya nazorati) toʻgʻrisidagi nizom (roʻyxat raqami 927, 2000-yil 22-may) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 10-son) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Iqtisodiyot va moliya vazirligi, Mudofaa vazirligi, Ichki ishlar vazirligi, Transport vazirligi va Davlat xavfsizlik xizmati bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Xalqaro shartnomani tasdiqlash toʻgʻrisida
(resolution, 2023-08-28)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq: 1. 2023-yil 6-iyunda Samarqand shahrida imzolangan Oʻzbekiston Respublikasi Hukumati bilan Qatar Davlati Hukumati oʻrtasida daromad soliqlari boʻyicha ikki yoqlama soliqqa tortishni bartaraf qilish hamda soliqlarni toʻlashdan bosh tortish va boʻyin tovlashning oldini olish toʻgʻrisidagi bitim tasdiqlansin. 2. Soliq qoʻmitasi ushbu xalqaro shartnomani amalga oshirish uchun masʼul boʻlgan vakolatli organ etib belgilansin. 3. Tashqi ishlar vazirligi Oʻzbekiston Respublikasi tomonidan ushbu xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi hamda uni amalga oshirish uchun masʼul boʻlgan vakolatli organ toʻgʻrisida Qatar tomoniga tegishli bildirishnoma yuborsin. 4. Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirganidan keyin uning qoidalari amalga oshirilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Xalqaro shartnomani tasdiqlash toʻgʻrisida
(resolution, 2023-08-28)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq: 1. 2023-yil 6-iyun kuni Samarqand shahrida imzolangan Oʻzbekiston Respublikasi Hukumati bilan Qatar Davlati Hukumati oʻrtasidagi investitsiyalarni oʻzaro ragʻbatlantirish va himoya qilish toʻgʻrisidagi bitim tasdiqlansin. 2. Investitsiyalar, sanoat va savdo vazirligi ushbu xalqaro shartnomani amalga oshirish uchun masʼul boʻlgan vakolatli organ etib belgilansin. 3. Tashqi ishlar vazirligi Oʻzbekiston Respublikasi tomonidan ushbu xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi hamda uni amalga oshirish uchun masʼul boʻlgan vakolatli organ toʻgʻrisida Qatar tomoniga tegishli bildirishnoma yuborsin. 4. Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirganidan keyin uning qoidalari amalga oshirilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Madaniyat, sport va ommaviy axborot vositalari xodimlarining mehnat munosabatlarini tartibga solish toʻgʻrisida
(resolution, 2023-08-24)

Oʻzbekiston Respublikasining Mehnat kodeksiga muvofiq, shuningdek, madaniyat, sport va ommaviy axborot vositalari xodimlarining mehnat munosabatlarida oʻziga xos xususiyatlarni inobatga olib, ushbu sohalarda mehnat qilayotgan xodimlarning mehnat huquqlarini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Mehnat kodeksining 118-moddasida madaniy­-tomosha tashkilotlarida, televideniye, radioeshittirish tashkilotlarida va boshqa ommaviy axborot vositalarida, shuningdek, professional sportchilar bilan ota-onaning (ota-ona oʻrnini bosuvchi shaxsning) roziligi hamda vasiylik va homiylik organining ruxsati bilan sogʻligʻiga va maʼnaviy kamol topishiga ziyon yetkazmasdan asarlarni yaratish va (yoki) ijro etishda (koʻrgazmaga qoʻyishda) ishtirok etish uchun oʻn besh yoshga toʻlmagan shaxslar bilan mehnat shartnomasini tuzishga yoʻl qoʻyilishi va yoshga toʻlgan shaxslar qabul qilinishi mumkin boʻlgan ishlar, kasblar, lavozimlar roʻyxatlari Vazirlar Mahkamasi tomonidan Ijtimoiy-mehnat masalalari boʻyicha uch tomonlama respublika komissiyasi bilan kelishilgan holda tasdiqlanishi belgilanganligi maʼlumot uchun qabul qilinsin. 2. Oʻn besh yoshga toʻlmagan shaxslar ishga qabul qilinishi mumkin boʻlgan madaniyat, sport va ommaviy axborot vositalariga oid ishlar, kasblar, lavozimlar roʻyxati ilovaga muvofiq tasdiqlansin. 3. Mazkur qarorning bajarilishini nazorat qilish Oʻzbekiston Respublikasi kambagʻallikni qisqartirish va bandlik vaziri B.A. Musayev zimmasiga yuklansin.
“Sugʻurtalovchilar tomonidan yillik moliyaviy hisobotni eʼlon qilish tartibi toʻgʻrisidagi nizomni tasdiqlash haqida”gi buyruqqa oʻzgartirishlar kiritish toʻgʻrisida
(order, 2023-08-23)

Oʻzbekiston Respublikasining “Sugʻurta faoliyati toʻgʻrisida”gi Qonuniga va Oʻzbekiston Respublikasi Prezidentining 2022-yil 21-dekabrdagi PF-269-son “Yangi Oʻzbekiston maʼmuriy islohotlarini amalga oshirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi moliya vazirining 2014-yil 17-fevraldagi 9-son “Sugʻurtalovchilar tomonidan yillik moliyaviy hisobotni eʼlon qilish tartibi toʻgʻrisidagi nizomni tasdiqlash haqida”gi buyrugʻiga (roʻyxat raqami 2564, 2014-yil 28-fevral) (Oʻzbekiston Respublikasi qonun hujjatlari toʻplami, 2014-y., 9-son, 102-modda) ilovaga muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Savdo-sanoat palatasi va Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruq muqaddimasi quyidagi tahrirda bayon etilsin: “Oʻzbekiston Respublikasining “Sugʻurta faoliyati toʻgʻrisida”gi va “Buxgalteriya hisobi toʻgʻrisida”gi qonunlariga muvofiq buyuraman:”. 2. Nizomda: a) muqaddima quyidagi tahrirda bayon etilsin: “Mazkur Nizom sugʻurtalovchilar tomonidan eʼlon qilinadigan yillik moliyaviy hisobotning shaklini, shuningdek uni eʼlon qilish tartibi va muddatlarini belgilaydi.”; b) 3-band quyidagi tahrirda bayon etilsin: “3. Sugʻurtalovchi yillik moliyaviy hisobotni majburiy auditorlik tekshiruvi yakunlanganidan keyin oʻn besh kun ichida, lekin sugʻurtalovchining yuqori boshqaruv organining yillik umumiy yigʻilishi oʻtkaziladigan sanadan kamida ikki hafta oldin, oʻzining rasmiy veb-saytida va ommaviy axborot vositalarida eʼlon qiladi.”; v) 5-band quyidagi tahrirda bayon etilsin: “5. Sugʻurtalovchi ushbu Nizomning 3 va 4-bandlariga muvofiq oʻzi tomonidan yillik moliyaviy hisobot (oʻzgartirilgan yillik moliyaviy hisobot) eʼlon qilingan kundan eʼtiboran besh ish kuni ichida Oʻzbekiston Respublikasi Iqtisodiyot va moliya vazirligini xabardor qiladi.”.
Yaponiya bilan texnik hamkorlik doirasida “Oʻzbekiston-Yaponiya markazi” loyihasini (V bosqich) amalga oshirish chora-tadbirlari toʻgʻrisida
(resolution, 2025-03-03)

Oʻzbekiston Respublikasi va Yaponiya oʻrtasidagi savdo-iqtisodiy va gumanitar hamkorlikni yanada rivojlantirish, shuningdek, 2019-yilning 17 — 20-dekabr kunlari Oʻzbekiston Respublikasi Prezidentining Yaponiyaga oliy darajadagi tashrifi doirasida erishilgan kelishuvlarni amalga oshirish hamda Oʻzbekiston Respublikasi Prezidentining “Oʻzbekiston Respublikasi va Yaponiya oʻrtasida ikki tomonlama hamkorlikni yanada kengaytirish va mustahkamlash chora-tadbirlari toʻgʻrisida” 2019-yil 28-dekabrdagi PQ-4553-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Investitsiyalar, sanoat va savdo vazirligi hamda Yaponiya xalqaro hamkorlik agentligi (JICA) oʻrtasida 2020-yil 10-iyulda amaldagi “Oʻzbekiston-Yaponiya markazi (IV bosqich)” loyihasining amalga oshirish muddati 2020-yil 30-noyabrdan 2021-yil 30-noyabrga qadar uzaytirilganligi toʻgʻrisida bayonnoma imzolanganligi maʼlumot uchun qabul qilinsin. 2. Oʻzbekiston Respublikasi Investitsiyalar, sanoat va savdo vazirligi, Iqtisodiyot va moliya vazirligi hamda Yaponiya xalqaro hamkorlik agentligining (JICA) “Oʻzbekiston-Yaponiya markazi (V bosqich)” loyihasini 3,8 mln AQSH dollari miqdoridagi texnik yordam mablagʻlarini jalb qilgan holda 2025-yil 30-noyabrgacha amalga oshirish, shuningdek, kelgusida Yaponiya xalqaro hamkorlik agentligi (JICA) bilan kelishilgan holda loyihaning keyingi bosqichlarini ham amalga oshirish toʻgʻrisidagi taklifiga rozilik berilsin. 3. Oʻzbekiston Respublikasi Oliy Majlisi huzuridagi Fuqarolik jamiyati institutlarini qoʻllab-quvvatlash jamoat fondi mablagʻlarini boshqarish boʻyicha Parlament komissiyasiga “Oʻzbekiston-Yaponiya markazi (V bosqich)” loyihasi doirasida soliq, kommunal va boshqa xarajatlarni qoplash uchun qonunchilikka muvofiq davlat subsidiyasi ajratish tavsiya etilsin. Bunda Buxoro davlat universiteti binosida joylashgan Oʻzbekiston-Yaponiya markazi filialining kommunal toʻlovlar boʻyicha xarajatlari universitetning oʻz mablagʻlari hisobidan qoplanishi belgilansin. 4. Oʻzbekiston Respublikasi Investitsiyalar, sanoat va savdo vazirligi Oʻzbekiston-Yaponiya markazi nodavlat notijorat tashkiloti bilan birgalikda ikki hafta muddatda ushbu markazning taʼlim va pedagogik faoliyatini takomillashtirish, shuningdek, Oʻzbekiston va Yaponiya xususiy sektorlari va davlat tuzilmalari oʻrtasidagi savdo-iqtisodiy hamkorlikni rivojlantirishga qaratilgan biznes platformasini yaratish boʻyicha amaliy chora-tadbirlar rejasini ishlab chiqsin va tasdiqlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Xodjayev zimmasiga yuklansin.
Tabiiy suv havzalari mahsuldorligini oshirishda baliqlantirish meʼyorlari va texnologiyasiga oʻzgartirishlar kiritish haqida
(order, 2023-08-22)

Oʻzbekiston Respublikasi Prezidentining 2023-yil 31-maydagi PF-81-son “Ekologiya va atrof-muhitni muhofaza qilish sohasini transformatsiya qilish va vakolatli davlat organi faoliyatini tashkil etish chora-tadbirlari toʻgʻrisida”gi va 2022-yil 21-dekabrdagi PF-269-son “Yangi Oʻzbekiston maʼmuriy islohotlarini amalga oshirish chora-tadbirlari toʻgʻrisida”gi farmonlariga muvofiq buyuraman: 1. Oʻzbekiston Respublikasi qishloq xoʻjaligi vazirining 2018-yil 16-noyabrdagi 54-son buyrugʻi (roʻyxat raqami 3103, 2018-yil 20-dekabr) (Qonun hujjatlari maʼlumotlari milliy bazasi, 21.12.2018-y., 10/18/3103/2355-son) bilan tasdiqlangan Tabiiy suv havzalari mahsuldorligini oshirishda baliqlantirish meʼyorlari va texnologiyasiga ilovaga muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. 1. Muqaddimadan “Oʻzbekiston Respublikasi Prezidentining 2018-yil 6-apreldagi PQ-3657-son “Baliqchilik tarmogʻini jadal rivojlantirishga doir qoʻshimcha chora-tadbirlar toʻgʻrisida”gi qaroriga muvofiq” degan soʻzlar chiqarib tashlansin. 2. 9-banddagi “Ekologiya va atrof-muhitni muhofaza qilish davlat qoʻmitasi” degan soʻzlar “Ekologiya, atrof-muhitni muhofaza qilish va iqlim oʻzgarishi vazirligi” degan soʻzlar bilan almashtirilsin.
Maktabgacha taʼlim tashkilotlari va maktab-internatlardagi bolalar taʼminotiga haq toʻlash tartibi toʻgʻrisidagi nizomga oʻzgartirishlar va qoʻshimcha kiritish haqida
(resolution, 2023-08-22)

Oʻzbekiston Respublikasi Prezidentining 2022-yil 21-dekabrdagi PF-269-son “Yangi Oʻzbekiston maʼmuriy islohotlarini amalga oshirish chora-tadbirlari toʻgʻrisida”gi hamda 2023-yil 13-martdagi PF-34-son “Vatan himoyasi va el-yurtimiz tinchligi yoʻlida halok boʻlgan harbiy xizmatchilar va xodimlar oila aʼzolarini ijtimoiy qoʻllab-quvvatlashni kuchaytirish chora-tadbirlari toʻgʻrisida”gi farmonlariga muvofiq Oʻzbekiston Respublikasi Maktabgacha va maktab taʼlimi vazirligi hamda Iqtisodiyot va moliya vazirligi qaror qiladi: 1. Oʻzbekiston Respublikasi Xalq taʼlimi vazirligi hamda Moliya vazirligining 2016-yil 25-iyuldagi 8-mh, 55-son qarori (roʻyxat raqami 2821, 2016-yil 23-avgust) (Oʻzbekiston Respublikasi qonun hujjatlari toʻplami, 2016-y., 34-son, 406-modda) bilan tasdiqlangan Maktabgacha taʼlim tashkilotlari va maktab internatlardagi bolalar taʼminotiga haq toʻlash tartibi toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 5-bobning nomi quyidagi tahrirda bayon etilsin: 2. 19-bandning ikkinchi xatboshisi quyidagi tahrirda bayon etilsin: “Boquvchisini yoʻqotgan ayollarning farzandlari, shuningdek vatan himoyasi va el-yurtimiz tinchligi yoʻlida yaralanganligi, kontuziya yoki mayib boʻlganligi oqibatida halok boʻlgan harbiy xizmatchilar va xodimlarning farzandlari mazkur bandning birinchi xatboshisida koʻrsatilgan kvotadan qatʼi nazar ota-onalar toʻlovidan ozod qilinadi.”. 3. 20-band quyidagi mazmundagi “v” kichik band bilan toʻldirilsin: “v) vatan himoyasi va el-yurtimiz tinchligi yoʻlida yaralanganligi, kontuziya yoki mayib boʻlganligi oqibatida halok boʻlgan harbiy xizmatchi yoki xodimning oʻlim haqidagi guvohnomasi.”; sakkizinchi xatboshi toʻqqizinchi xatboshi deb hisoblansin. 4. 26-banddagi “Moliya” degan soʻz “Iqtisodiyot va moliya” degan soʻzlar bilan almashtirilsin.